**Отчет за дейността на НЧ „Светлина-1928-Краводер“**

**за деветмесечието на 2022 година**

За поколения наред читалището в село Краводер е било символ на народната памет и силния български дух.През трудните времена то е успявало да сплоти краводерчани и да превърне традициите в символ на вековна мъдрост.

Краводерското читалище е създадено в далечната 1928 година.Началото на просветен и духовен живот поставят родолюбиви българи, свободомислещи интелигенти, посели семето на духовното израстване на краводерчани, за да кълни и израсте през годините.Читалището получава името „Светлина“ и става средище на богата и разнообразна културно-просветна и творческа дейност, за да остане за поколенията и до днес. През следващите 94 години, читалището в с. Краводер се утвърждава, като храм на духовността и знанието, съхранявайки българските традиции, обичаи, бит и фолклор.

Голям проблем за нормалното функциониране на читалищната дейност все още си остава сградата на читалището „ Младежки дом“ която продължава да се руши , а самодейните състави репетират в библиотеката и коридорите на кметството.Но въпреки всички несгоди дейността на читалището продължава да се развива. През изминалите девет месеца на 2022година в НЧ „Светлина -1928-Краводер“ продължиха дейността си

-Група за народни песни „Росен здравец“

-Група за пресъздаване на народни обичаи

-Група –художествено слово

-ДТФ „Ботунче“

и всички те допринесоха с достойното си представяне и завоюване на два медала(сребърен и бронзов ) от ХІІ Национален събор на народното творчество Копривщица-2022г. и още много грамоти и отличия от национални, регионални и местни фестивали и събори.

Всички културно-масови мероприятия се осъществяват с участието на самодейците при Народно Читалище “Светлина-1928-Краводер“ с.Краводер, ПУ „Св. Св. Кирил и Методий“ ,ДГ“ Калина Малина“ с.Краводер и с подкрепата на Община Криводол, общинско читалище „Н.Й. Вапцаров“ гр. Криводол и кметство с. Краводер.

За част от празниците в годишния календар за 2022година съвместно с институциите които изброих и след отпадане на епидемиологичната обстановка в страната организирахме и проведохме общоселски тържества.Като традиционни за селото са Трети март , Лазаров ден , Цветница , 24 Май-Ден на славянската писменост и култура и традиционния за селото фолклорен празник „Ботунският славей-Цветан Филипов“с. Краводер.

Днес Народно читалище „Светлина-1928-Краводер“ продължава да бъде страж на българщината, подслонявайки под своя покрив певческа и танцови групи. Краводерчани ревностно пазят своите традиции и обичаи. В годишния културен календар на читалището бяха заложени повече от 20 събития и прояви които успяваме да осъществим .

І.БИБЛИОТЕЧНА ДЕЙНОСТ.

 Наред с художествената самодейност през годините се развива и библиотечна дейност. Във фондовете на библиотеката се съхраняват 5879 тома литература. Комплектуването на библиотечния фонд е основна задача на читалищната библиотека.Съобразявайки се с характеристиката на фонда в библиотеката, читателките търсения и ограниченото финансиране и през 2022г. се работи за изпълнение на основната задача-обезпечаване на библиотечното обслужване в библиотеката при НЧ „ Светлина-1928-Краводер“. През 2022 година библиотеката при НЧ „ Светлина-1928-Краводер“ кандидатства с проект за ФИНАНСОВА ПОДКРЕПА НА БИБЛИОТЕКИТЕ

 Програма „Българските библиотеки – съвременни центрове за четене и информираност” 2022 г. който до момента не е реализиран.

 В библиотеката за девете месеца на годината са постъпили 10 тома от дарение . През отчетния период посещенията в библиотеката са 980, раздадените библиотечни документи са 1012 и са регистрирани 64 читатели от които 35 до 14 години и 29 възрастни читатели .На разположение на читателите е и оборудвана компютърна зала с 5 броя компютъра.

ОРГАНИЗИРАНИ , ПРОВЕДЕНИ И УЧАСТИЕ В КУЛТУРНИ СЪБИТИЯ И ИНИЦИАТИВИ ПРЕЗ ПЕРИОДА ЯНУАРИ – СЕПТЕМВРИ 2022г.

**1.**20-28.02.2022г. „Работилница за мартеници ”-изработени 300 броя мартеници от доброволци и самодейци в НЧ „Светлина-1928-Краводер“

 **2.**Участие в Национална кампания „Мартеница аз ти връзвам“

 **3.** 01.03.2022г.„ Да завържем мартеничка“. Изработените 300 мартеници бяха дарени местното население.

 **4**. 03.03.2022 г. „ Те загинаха за майка България“- Възпоменателна церемония в чест на Националния празник на България- 3-ти март.

**5**. м. Април- Национална седмица на четенето.Творчески срещи и занимания с ученици от началния курс на ПУ „Св.св. Кирил и Методий“ с. Краводер. Колективно четене на Андерсенови приказки и стихове на Петя Дубарова.

 **6**. 16.04.2022г-Лазаров ден – обичай лазаруване.

 7. 17.04.2022г.- „ Цветница – Връбница“-Обичай комичане.

**8**. 21.04.2022г –Участие в общински празник „Пред Великден на мегдана“.

**9.** 24.05.2022г. – Ден на славянската писменост и култура. Общоселски събор. Организирано тържество с подкрепата на Община Криводол.

**10**.05.06.2022г. Предварителен преглед за участие в Дванадесети национален съборна народното творчество Копривщица-2022г. –гр. Враца.

**11**. 03.07.2022г. Участие в ХІІ-ти Фолклорен събор „Жива вода“- Венеца гр. Димово.

**12**. 09.07.2022г. Участие в VІІ-ми Фолклорен събор на народното творчество „Глътка жива вода“-2022 с. Чомаковци.

**13**. 05.08.2022г. Участие в Дванадесети национален съборна народното творчество Копривщица-2022г.

**14.** 13.08.2022г. Участие в ІІІ-ти Национален фолклорен фестивал „Ехо от родния край - Георги Горелски“ с. Търнава.

**15**. 20.08.2022г. Участие в ІV-ти Регионален фолклорен фестивал

„ Радомирци пее и танцува“ с. Радомирци.

**16.** Организиране и провеждане на ІІІ-ти фолклорен празник „Ботунският славей-Цветан Филипов“с. Краводер.

**17**. 29.08.2022г. Участие в Общински детски празник „ Усмивки под дъгата“

**18**.11.09.2022г. Участие в VІ-ти фолклорен събор „Ружинци 2022“.

 ЗАБАВНО ЛЯТО В БИБЛИОТЕКАТА

 През лятната ваканция работехме предимно с групите тъй като нашите участия продължиха през периода юни-септември и се налагаше ежедневно да се провеждат репетиции и сами самодейците да изработват декори и носии за участията си.

С децата и гостите на селото Краводер колективно се четяха произведения от задължителните списъци. По този начин много деца успяха да прочетат голяма част от заглавията които бяха по един екземпляр от даден автор.

Колективно се четоха: Андерсенови приказки; Български народни приказки; Христо Ботев-Избрани творби; Йордан Йовков-Разкази; отделни части от произведенията на Алеко Константинов „До Чикаго и назад“ и „Бай Ганьо“и други.

 Изготвил……………….

 дата 10.10.2022г ( М.Перчинкова )

гр./с. Краводер Председател……………

 (Н. Тодорова)